Θέμα: Modern Greek Language (Secondary School)
Ερώτηση: Ένα εκπληκτικό βιβλίο για τον Μηχανισμό των Αντικυθήρων επιτέλους στα ελληνικά! Το βιβλίο του Αλεξάντερ Τζόουνς "Ένας φορητός κόσμος", που αφορά τον λεγόμενο "Μηχανισμό των Αντικυθήρων", μόλις κυκλοφόρησε και στα ελληνικά από τις Πανεπιστημιακές Εκδόσεις Κρήτης. Ο "Μηχανισμός των Αντικυθήρων" είναι ένα εκπληκτικό αντικείμενο, το οποίο μια ολόκληρη ομάδα Ελλήνων και ξένων επιστημόνων από διάφορες ειδικότητες μελετούν συστηματικά από το 2005 έως τις μέρες μας. Μέσα σε αυτά τα 17 χρόνια έχουμε μάθει τόσο πολλά για τον λεγόμενο "υπολογιστή" της αρχαιότητας, που σταμάτησε πια να θεωρείται κάτι παράξενο για τις μέχρι τότε επιστημονικές γνώσεις των αρχαίων Ελλήνων. Το βιβλίο είναι γραμμένο σαν μυθιστόρημα, το οποίο ξεκινά από τους σφουγγαράδες της Σύμης που βρήκαν το ναυάγιο το 1900 και φτάνει στη σύγχρονη μελέτη των παράξενων αντικειμένων που βρέθηκαν στον βυθό. Με βάση τις μαρτυρίες από τις αρχαίες πηγές, αλλά και τις πρόσφατες ανακαλύψεις από την ομάδα των ειδικών, αντιλαμβανόμαστε ότι ο μηχανισμός αποτελεί την εξέλιξη απλούστερων μεθόδων που ήταν γνωστές στους αρχαίους Έλληνες. Έτσι, σήμερα πια ξέρουμε ότι ο μηχανισμός είναι ένας "υπολογιστής" και ταυτόχρονα ένα πλανητάριο που δείχνει τις κινήσεις που κάνουν ο ήλιος, η σελήνη και οι πέντε γνωστοί στην αρχαιότητα πλανήτες. Μέχρι σήμερα αυτό είναι το καλύτερο βιβλίο ανάμεσα σε πολλά που έχουν γραφτεί διεθνώς για το θέμα του "Μηχανισμού των Αντικυθήρων". Η παρουσίασή του έγινε στις 21 Ιουνίου 2022 στον δροσερό κήπο του Εθνικού Αστεροσκοπείου στην Αθήνα, όπου μίλησαν εκτός από τον συγγραφέα και πολλοί ειδικοί. Διασκευή ηλεκτρονικού άρθρου της Μ. Πουρνάρα για τις ανάγκες των εξετάσεων https://www.kathimerini.gr/culture/athinaika-plus/561922459/ena-ekpliktiko-vivlio-gia-ton-michanismo-ton-antikythiron-sta-ellinika/ 23-6-2022 Δεδομένου του παραπάνω κειμένου, ποια επιλογή συμπληρώνει σωστά την παρακάτω πρόταση; Ο «Μηχανισμός των Αντικυθήρων» βρέθηκε
Επιλογές:
στη θάλασσα
στην επιφάνεια της γης
κάτω από τη γη
Σωστή απάντηση (αριθμός επιλογής, από 0): 0